Carrera Jeans

Carrera jeans (prononciĝas [Karera Ĝins]) estas italia privatkompanio, kiu okupiĝas pri produktado kaj vendado de ĝinzoj. Carrera estas unu el la plej malnovaj registritaj markoj en Italio.

La nomo devenas de la hispana vorto Carrera, kiu signifas konkurado.

Spezo de la kompanio estas ĉirkaŭ 40 mln € (en 2013)laŭ informo de itala eldonaĵo Il Sole24  (itale). Ĝi havas preskaŭ 6 mil kunlaborantojn.

Carrera Jeans estas investanto por aŭtosporto: la registrita marko Carrera estas oficiala sponsoro de aŭtokurado Formulo 1, la nomo CARRERA estas donita al unu el la plej konataj modeloj de Porsche 911. Ĝi investas ankaŭ en futbalo kaj bicikla sporto.

 Historio 
La Carrera jeans estis fondita en 1965 en Provinco de Verono (Italio) de Imerio Tacchella kaj du liaj fratoj: Tito kaj Dominico. Por pliproksimigi produktejojn al la krudaĵ-bazejoj oni transportis ilin al la ĉefaj landoj de kotonproduktado. Tamen loĝistiko kaj fina kontrolo okazas en Italio, por ke la kompanio povu garantii sufiĉan kvaliton de varoj.

En 2006 la gvidantaro de Carrera Jeans iniciatis produktadon de ĝinzoj, oportunaj por islamanojItaliener entwerfen erste Muslim-Jeans (germane)Последователи ислама в Европе будут носить мусульманские джинсы (ruse).

 Produktado kaj kontrolo 
La ĉefa uzino situas en Taĝikio — unu el la plej gravaj landoj de kotonproduktado; ĝin posedas Carrera 93-procente kaj la Monda Banko — 7-procenteCarrera in Tajikistan studia nuovi prodotti  (itale).

La gvidantaro, kvalitkontrolanta fako kaj centro de desegnado situas en Caldiero (Verona)Informo de Grand' Affi  (itale).

 Vendado 
Laŭ Sita Ricerca, Carrera okupas unu el la plej altaj pozicioj en italia merkato pri vendado de virĝinzojOficiala statistiko  de Sita Ricerca (itale). En 2012 Carrera okupis 6 procentojn de la tuta italia vendistaro de viraj ĝinzojInformo de FMAG  (itale).

Por la kompanio la ĉefa aĉetejo estas Italio, kie oni vendas 80%. Aliaj 20% eksportatas.

Strukturo de vendado:
 Varo  Ero Viraj ĝinzoj  70 % Virinaj ĝinzoj  20 % Infana ĝinzvesto  10 %

Carrera posedas 30 vendejojn en Italio, 10 — eksterlande kaj preskaŭ 180 vendlokoj en diversaj vendejaroj.

 Referencoj 

 Eksteraj ligiloj 
 www.carrerajeans.com Ĉefa retejo 
 www.carreranews.com Oficialaj novaĵoj (itale)
 www.carreraplay.ru Carrera Jeans en Rusio , oficiala retejo (ruse)

Kategorio:Provinco Verona
Kategorio:Vestoj
Kategorio:Organizaĵoj fonditaj en 1965
Kategorio:Ekonomio de Taĝikio
Kategorio:Italaj firmaoj